**CE ESTE ADOPȚIA?**

Adopţia este operaţiunea juridică prin care se creează legătura de filiaţie între adoptator şi adoptat, precum şi legături de rudenie între adoptat şi rudele adoptatorului.

**Adopția poate fi:**

- adopţie internă - adopţia în care atât adoptatorul sau familia adoptatoare, cât şi adoptatul au reşedinţa obişnuită în România;

- adopţie internaţională -  adopţia în care adoptatorul sau familia adoptatoare şi copilul ce urmează să fie adoptat au reşedinţa obişnuită în state diferite, iar, în urma încuviinţării adopţiei, copilul urmează să aibă aceeaşi reşedinţă obişnuită cu cea a adoptatorului.

**Cine poate adopta?**

* familiile sau persoana singură care obţine atestatul de familie/persoană aptă să adopte;
* persoanele care au capacitate deplinã de exercitiu si care sunt cu cel putin 18 ani mai în vârstã decât cel pe care doresc sã-l adopte.

**Cine nu poate adopta?**

* Persoana care a fost condamnată definitiv pentru o infracţiune contra persoanei sau contra familiei, săvârşită cu intenţie, precum şi pentru infracţiunea pornografie infantilă privind traficul de droguri sau precursori nu poate adopta;
* Persoana ori familia al cărui copil beneficiază de o măsură de protecţie specială sau care este decăzută din drepturile părinteşti;
* Persoanele care doresc să adopte singure, ai căror soţi sunt bolnavi psihic sau au un handicap mintal sau se găsesc în una din situaţiile prezentate anterior.

**Despre adopții!**

* Două persoane nu pot adopta împreună, nici simultan și nici succesiv, cu excepția cazului în care sunt soț și soție;.
* Nu poate fi adoptat copilul ai cărui părinți firești nu au împlinit 14 ani;
* Adoptatorul sau familia adoptatoare trebuie să îndeplinească garanțiile morale, precum și condițiile materiale necesare cresterii, educării și dezvoltării armonioase a copilului;
* Consimtamantul la adoptie al copilului care a împlinit vârsta de 10 ani se dă în fata instanței judecătorești

**Principiile adopției**

* Principiul interesului superior al copilului;
* Principiul creșterii și educării copilului într-un mediu familial;
* Principiul continuității în educarea copilului, ținând seama de originea sa etnică,culturală și lingvistică;
* Principiul informării copilului și luării în considerare a opiniei acestuia în raport cu vârsta și gradul său de maturitate;
* Principiul celerității în îndeplinirea oricăror acte referitoare la procedura adopției;
* Principiul garantării confidențialității în ceea ce privește datele de identificare ale adaptatorului sau, după caz, ale familiei adaptatoare, precum și în ceea ce privește identitatea părinților firești.

**Iată procedura adopţiei interne**

* Evaluarea adoptatorului sau a familiei în vederea obținerii atestatului
* Obţinerea atestatului de familie/persoană aptă să adopte;
* Potrivirea între adoptator şi copilul adoptabil;
* Încredinţarea copilului în vederea adopţiei;
* Încuviinţarea adopţiei;
* Monitorizarea postadopţie.

Persoanele interesate se pot adresa Biroului adoptie și postadopție din cadrul Direcţiei Generale de Asistenţă Socială şi Protecţia Copilului Argeș la numărul de telefon **0248/271.131 int. 28.**

**Coordonatele biroului:**

**Adresa:** Calea Drăgășani nr. 8, municipiul Pitești, județul Argeș

**Șef Birou:** Nelida GHIȚULESCU

**Tel:**0248/271131 interior 28

**E-mail:**[bap.arges2016@gmail.com](mailto:bap.arges2016@gmail.com)

**Program de lucru cu publicul:**

**Luni - Joi:**   08.00 – 16.30

**Vineri:**         08.00 – 14.00

**Principalele acte normative care reglementează procedura adopției sunt:**

- **Legea nr. 273/2004 privind procedura adoptiei**, republicata cu completările și modificările ulterioare;

- **Hotărârii Guvernului nr. 579/2016 pentru aprobarea Normelor metodologice de aplicare a Legii nr. 273/2004 privind procedura adopţiei**, pentru modificarea şi completarea Hotărârii Guvernului nr. 233/2012 privind serviciile şi activităţile ce pot fi desfaşurate de către organismele private române în cadrul procedurii adopţiei interne, precum şi metodologia de autorizare a acestora şi pentru modificarea Hotărârii Guvernului nr. 1441/2004 cu privire la autorizarea organizaţiilor private străine de a desfaşura activitaţi în domeniul adopţiei internaţionale, cu completările și modificările ulterioare;

- **Hotărârea nr. 448/2017** pentru aprobarea Metodologiei privind contactarea părinților firești sau a rudelor biologice, accesul adoptatului la informații vizând originile sale și propriul trecut, precum și accesul părinților firești sau al rudelor biologice ale persoanelor adoptate la informații referitoare la persoana adoptată

- **Ordinul nr. 1430 din data de 05.08.2021** privind aprobarea modelului cadru al atestatului de persoană sau familie aptă să adopte, precum și a modelului și a conținutului unor formulare, instrumente și documente utilizate în procedura adopției**.**

**Documente utile**

Cerere de evaluare în vederea eliberării atestatului de familie aptă să adopte -  **[Descarc](https://www.cjarges.ro/documents/513020/563306/CERERE+evaluare+-+PERSOANA+%281%29.doc/1c693726-5f2f-4bc8-abae-4edfc37a2767)**[**ă**](https://www.cjarges.ro/documents/513020/563306/CERERE+evaluare+-+PERSOANA+%281%29.doc/1c693726-5f2f-4bc8-abae-4edfc37a2767)

Acte necesare obținerii atestatului de familie/persoană aptă să adopte - **[Descarcă](https://www.cjarges.ro/documents/513020/563306/CERERE+evaluare+-+FAMILIE+%281%29%20%281%29.doc/61181808-dea8-49ea-920a-6b414c9fbce6)**

Acte necesare în vederea încuviințării adopției - **[Descarcă](https://www.cjarges.ro/documents/513020/563306/LISTA+ACTE+ATESTAT+ACTUALIZATA+evaluare.doc/16c8f938-fe19-4c46-877a-256a4745c599)**

Acte necesare încredințării în vederea adopției - **[Descarcă](https://www.cjarges.ro/documents/513020/563306/ACTE+INCUVIINTARE+ADOPTIE.doc/b5a034b5-4b1f-496c-a1e7-d9d1caaa4043)**

Cerere de evaluare în vederea eliberării atestatului de persoană aptă să adopte - **[Descarcă](https://www.cjarges.ro/documents/513020/563306/ACTE+I.V.A+-+ADOPTIE.doc/8eed037c-448e-41c3-92eb-2a6caaf9110c)**